Η **Αγαθή "Άγη" Κασούμη**, γεννημένη στην Αθήνα το 1966 είναι ελληνίδα πρωταθλήτρια της σκοποβολής για 40 χρόνια στην Ελλάδα, μεσογειονίκης με 6 συμμετοχές σε Ολυμπιακούς Αγώνες, συμμετοχές σε παγκόσμια κύπελλα και Ευρωπαϊκά πρωταθλήματα. Είναι επίσης πτυχιούχος προπονήτρια σκοποβολής και δημοσιογράφος, μιλάει τέσσερις γλώσσες αγγλικά, γερμανικά, αγγλικά και ιταλικά.

Ξεκίνησε τη σκοποβολή από πολύ μικρή ηλικία, πατέρας της είναι ο πρώην πρωταθλητής της σκοποβολής Δημήτρης Κασούμης. Πρωταθλήτρια Ελλάδος για 40 έτη, τελευταίο το 2018, στο σπορ πιστόλι. Στην καριέρα της έχει κατακτήση επίσης 6 μετάλλια σε παγκόσμιο πρωτάθλημα, 2 σε Ευρωπαϊκό και 2 σε Μεσογειακούς αγώνες. Έχει αγωνιστεί στο top-8 τρεις φορές, το παγκόσμιο πρωτάθλημα που συμμετέχουν οι 8 καλύτερες σκοπεύτριες του κόσμου, το 1990, το 1996 και το 1999. Ήταν αθλήτρια του Ζ.Α.Ο.Ν. Κηφισιάς ενώ σήμερα ανήκει στον σύλλογο Ε.Α.Σ.Ο. Άγη Κασούμη. Είναι κάτοχος του πανελλήνιου ρεκόρ στο σπορ πιστόλι από το 1981 έως σήμερα (2018).

Στους Ολυμπιακούς αγώνες συμμετείχε, το 1984 στο Λος Άντζελες όπου τερμάτισε 21η στο σπορ πιστόλι. Το 1988 στη Σεούλ ήταν 31η στο σπορ πιστόλι και 22η στο αεροβόλο πιστόλι, το 1992 στη Βαρκελώνη ήταν 11η στο σπορ πιστόλι και 39η στο αεροβόλο πιστόλι. Το 1996 στην Ατλάντα 15η στο σπορ πιστόλι, το 2000 στο Σίδνεϊ ήταν 20η στο σπορ πιστόλι και 32η στο αεροβόλο πιστόλι. Το 2004 στην Αθήνα ήταν 21η στο σπορ πιστόλι.

Στο Παγκόσμιο κύπελλο, το 1990 στο Ρίο ντε Τζανέιρο ήταν δεύτερη στο σπορ πιστόλι και τρίτη στο αεροβόλο πιστόλι, το 1991 ήταν τρίτη στο Μεξικό στο σπορ πιστόλιι. Ήταν πρώτη το 1996 στην Ατλάντα στο σπορ πιστόλι, την ίδια χρονιά δεύτερη στην Αβάνα στο σπορ πιστόλιι. Και στη Σεούλ το 1999 ήταν τρίτη στο σπορ πιστόλι.

Στους Μεσογειακούς αγώνες του 2005 στην Αλμερία της Ισπανίας ήταν τρίτη. Στους Μεσογειακούς αγώνες του 2013 στη Μερσίνα της Τουρκίας κατέκτησε το ασημένιο μετάλλιο τερματίζοντας δεύτερη πίσω από τη Σέρβα Ζοράνα Αρούνοβιτς.

Στο ευρωπαϊκό πρωτάθλημα νεανίδων ήταν δεύτερη στη Βουδαπέστη το 1986 στο σπορ πιστόλι και δεύτερη στη Δανία το 1983 στο σπορ πιστόλι.

Καλύτερη ελληνίδα αθλήτρια στα Αθλητικά Βραβεία ΠΣΑΤ το 1984.

Παραπομπές
----------

1. ↑  (Αγγλικά) *Sports-Reference.com*. ka/agi-kasoumi-1. Ανακτήθηκε στις 9  Οκτωβρίου 2017.
2. ↑  24 γράμματα - Κασούμη Αγαθή (Άγη): σύντομο βιογραφικό Αρχειοθετήθηκε 2013-07-24 στο Wayback Machine. ανακτήθηκε 24 Ιουλίου 2018
3. 1 2 3 4  exaleiptron, Βραβείο Αθλητισμού - Άγη Κασούμη[*νεκρός σύνδεσμος*], ανακτήθηκε 24 Ιουλίου 2018
4. ↑  sport24 - Φάκελος για να μπει στο Ρεκόρ Γκίνες η Κασούμη!, γράφει ο Νίκος Συριώδης, ανακτήθηκε 24 Ιουλίου 2018
5. ↑  Αθηναϊκό Πρακτορείο Ειδήσεων - Η Άγη Κασούμη στο ΑΠΕ-ΜΠΕ: «Ο συναρπαστικότερος τελικός όλων των εποχών»[*νεκρός σύνδεσμος*], ανακτήθηκε 24 Ιουλίου 2018
6. 1 2 3 4  sports-reference.com-Η Κασούμη στους Ολυμπιακούς αγώνες Αρχειοθετήθηκε 2012-11-10 στο Wayback Machine. ανακτήθηκε 24 Ιουλίου 2018
7. 1 2 3 4 5  Άγη Κασούμη - Βιογραφικό Αρχειοθετήθηκε 2018-07-10 στο Wayback Machine. ανακτήθηκε 24 Ιουλίου 2018
8. ↑  24 γράμματα - Αγη Κασούμη: ασημένιο μετάλλιο στους Μεσογειακούς αγώνες της Μερσίνης Αρχειοθετήθηκε 2013-10-22 στο Wayback Machine. γράφει ο Γιώργος Δαμιανός, ανακτήθηκε 24 Ιουλίου 2018